2. ΠΡΟΕΔΡΙΚΟΝ ΔΙΑΤΑΓΜΑ της 12/26 Ιουλ. 1933 (ΦΕΚ Α΄ 225) Περί της πειθαρχικής διώξεως και της τηρητέας διαδικασίας ενώπιον των κατά τα άρθρ. 327 και 328 Νόμ. 5343 πειθαρχικών συμβουλίων Παν/μίου Αθηνών. Έχοντες υπ’ όψει το άρθρ. 326 τας παρ. 2 και 3 του άρθρ. 327 ως και τα άρθρ. 328 και 333 του Νόμ. 5343 «περί Οργανισμού του Πανεπιστημίου Αθηνών», προτάσει του κ. Υπουργού της Παιδείας και των Θρησκευμάτων και μετά γνώμην της Συγκλήτου του Πανεπιστημίου Αθηνών προς δε και την υπ’ αριθ. 436/1933 γνώμην του Συμβουλίου της Επικρατείας διατάσσομεν τάδε Άρθρ.1.-Το Πειθαρχικόν Συμβούλιον προς ενάσκησιν των εν άρθρ. 326 και 327 του Νόμ. 5343 καθηκόντων του απευθύνει έγγραφα προς οιανδήποτε αρχήν δύναται δε να ενεργή αυτό ή και διά τινος των μελών του πάσαν κατά την κρίσιν αυτού, αναγκαίαν εξέτασιν, διοριζομένου υπό του Προέδρου εισηγητού ενός εκ των μελών επί εκάστης πειθαρχικής υποθέσεως. Άρθρ.2.-Πλείονα πειθαρχικά αδικήματα του αυτού υπαλλήλου διωκόμενα προ της επί τινος αυτών εκδόσεως οριστικής αποφάσεως συνεκδικάζονται. 636 31.Β.δ.2 Υπηρεσιακά Συμβούλια Άρθρ.3.-Ένεκα του αυτού πειθαρχικού παραπτώματος μία πειθαρχική ποινή επιβάλλεται. Η επί τινι πειθαρχικώ παραπτώματι καταγνωσθείσα πειθαρχική ποινή λογίζεται αφορώσα και εις παν έτερον πραχθέν υπό του υπαλλήλου προ της καταγνώσεως της ποινής, γνωστόν εκ της πειθαρχικής δικογραφίας εκτός εάν εγένετο ρητή επιφύλαξις εν τη σχετική πράξει καταγνώσεως της ποινής. Πειθαρχικόν παράπτωμα πραχθέν προ της επί ετέρω καταγνωσθείσης ποινής περιερχόμενον δε μετά ταύτην εις γνώσιν δύναται να τιμωρηθή τηρουμένων και των διατάξεων του άρθρ. 332 του Νόμ. 5343 εάν δικαιολογή ποινήν βαρυτέραν της επιβληθείσης. Άρθρ.4.-Το πειθαρχικόν συμβούλιον συνεδριάζει εν τω Καταστήματι του Συμβουλίου της Επικρατείας εν ολομελεία, απαρτιζόμενον συμφώνως τη παρ. 2 του άρθρ. 327 του Νόμ. 5343. Χρέη γραμματέως εκτελεί ο υπό του Προέδρου του Συμβουλίου της Επικρατείας οριζόμενος γραμματεύς ή υπογραμματεύς τούτου. Αι δε αποφάσεις λαμβάνονται δι’ απολύτου πλειοψηφίας του συνόλου των μελών. Άρθρ.5.-Το Πειθαρχικόν Συμβούλιον επιλαμβάνεται της πειθαρχικής διώξεως είτε αυτεπαγγέλτως είτε κατόπιν αιτήσεως του Πρυτάνεως κατ’ εντολήν του Υπουργού ή άνευ εντολής ενεργούντος περιεχούσης τα αποτελούντα το πειθαρχικόν παράπτωμα περιστατικά. Μετά της αιτήσεως ταύτης υποβάλλονται και τα τυχόν υπάρχοντα στοιχεία τα υποστηρίζοντα αυτήν. Ο Πρόεδρος του Συμβουλίου λαβών την αίτησιν ορίζει εισηγητήν εκ των μελών του Συμβουλίου. Ο εισηγητής δύναται να ενεργή πάσαν κατά την κρίσιν του αναγκαίαν εξέτασιν, να καλή μάρτυρας και να ζητή έγγραφα απαραίτητα εις την διακρίβωσιν του διωκομένου πειθαρχικού αδικήματος. Μετά την συμπλήρωσιν της δικογραφίας ο εισηγητής υποβάλλει ταύτην μετά της προτάσεώς του εις το Συμβούλιον. Άρθρ.6.-Το Πειθαρχικόν Συμβούλιον διασκεπτόμενον εντός πέντε ημερών από της υποβολής της δικογραφίας υπό του εισηγητού δικαιούται ν’ απορρίψη δι’ ητιολογημένης πράξεώς του την κατηγορίαν, εάν ευρίσκη ταύτην προφανώς αστήρικτον ή και να διατάξη περαιτέρω ανάκρισιν ή έαν ήθελε κρίνη ώριμον την υπόθεσιν να διατάξη την προς απολογίαν κλήτευσιν του εγκαλουμένου εν συνεδριάσει καθ’ ημέραν και ώραν υπό του ιδίου Συμβουλίου οριζομένην. Η κλήσις εις απολογίαν καθορίζουσα λεπτομερώς το αποδιδόμενον πειθαρχικόν αδίκημα επιδίδεται πέντε πλήρεις ημέρας προ της δικασίμου εις χείρας του διωκομένου ή εις την κατοικίαν αυτού δια δικαστικού κλητήρος ή δια κλητήρος του Πανεπιστημίου κατά τας περί κοινοποιήσεως ποινικών δικογράφων διατάξεις της Ποινικής Δικονομίας. Εάν ο εγκαλούμενος δεν ήθελε ευρεθή εν τω τόπω της κατοικίας ή διαμονής αυτού ή τις των συνοίκων ήθελεν αρνηθή να παραλάβη την κλήσιν, δημοσιεύεται αύτη εντολή του Προέδρου και δια του τύπου. Άμα συμπληρωθείσης της δικογραφίας υπό του Εισηγητού, ο εγκαλούμενος καλείται υπό τούτου να λάβη γνώσιν της σχηματισθείσης δικογραφίας και υποβάλη υπομνήματα ή προσκομίση αποδείξεις. Η απολογία υποβάλλεται εγγράφως ή και προφορικώς ενώπιον του Συμβουλίου συνεδριάζοντος. Ο εγκαλούμενος δύναται να παρασταθή κατά την συζήτησιν της κατ’ αυτού κατηγορίας και δια πληρεξουσίου, αλλά και απολειπομένου του διωκομένου εκδίδεται απόφασις ερευνωμένης της υποθέσεως ωσεί ούτος παρίστατο. Εις το Συμβούλιον εφαρμόζονται αι περί εξαιρέσεως δικαστών διατάξεις της Ποινικής Δικονομίας προσλαμβανομένου προς εκδίκασιν της ενστάσεως, αντί του μέλους ου ζητείται η εξαίρεσις, του νομίμου αναπληρωτού. Άρθρ.7.-Μετά την απολογίαν του εγκαλουμένου, ή εν μη προσελεύσει του διωκομένου προσηκόντως κλητευθέντος, το Συμβούλιον αποφασίζει επί της κατηγορίας δια φανεράς ψηφοφορίας και δι’ απολύτου πλειοψηφίας του συνόλου των μελών του. Η απόφασις περιέχουσα τον τόπον και χρόνον της εκδόσεως την σύνθεσιν του δικάσαντος συμβουλίου, το ονοματεπώνυμον και τον βαθμόν του διωκομένου, το πειθαρχικόν αδίκημα, την απολογίαν και την προφορικήν αυτής υποστήριξιν ή την μη υποβολήν απολογίας ουδέ και πληρεξουσίου παράστασιν, την νομίμως γινομένην κλήτευσιν και μη προσέλευσιν, το αιτιολογικόν της αποφάσεως, τον τρόπον του καταρτισμού της πλειοψηφίας και την απαλλαγήν του εγκαλουμένου ή την επιβαλλομένην αυτώ ποινήν, υπογράφεται υπό του Προέδρου και του Γραμματέως, απαγγέλλεται δε δημοσία και δημοσιεύεται δια της Εφημ. της Κυβερνήσεως, ισχύουσα από της απαγγελίας. Άρθρ.8.-Η εκτελεστική πειθαρχική απόφασις  του Πειθαρχικού Συμβουλίου εκτελείται εφόσον μεν αποφαίνεται περί επιβολής ποινής επιπλήξεως  ή προστίμου υπό του Προέδρου δια κοινοποιήσεως προς το Λογιστήριον και Ταμείον του Πανεπιστημίου προς είσπραξιν των εκκαθαριζομένων υπό του Γραμματέως του Συμβουλίου εξόδων και τελών και   του προστίμου,  εφόσον   δε   πρόκειται   περί προσωρινής ή οριστικής παύσεως ή υποβιβασμού, υπό του επί της Παιδείας και των Θρησκευμάτων Υπουργού. Σελ. 189 637 Υπηρεσιακά Συμβούλια 31.Β.δ.2 Αι αποφάσεις του Πειθαρχικού Συμβουλίου κοινοποιούμεναι εις το Πανεπιστήμιον καταχωρίζονται επιμελεία του Γενικού Γραμματέως του Πανεπιστημίου εν τω υπό του γραφείου προσωπικού του Πανεπιστημίου τηρουμένω βιβλίω μητρώου. Άρθρ.9.-Αι διατάξεις του παρόντος έχουσιν εφαρμογήν και επί πειθαρχικής διώξεως των υφηγητών δια το υπό του άρθρ. 328 του Νόμ. 5343 καθιστάμενον πειθαρχικόν συμβούλιον. Του συμβουλίου τούτου προεδρεύει ο Πρύτανις, χρέη δε γραμματέως εκτελεί ο υπό τούτου οριζόμενος υπάλληλος της κεντρικής υπηρεσίας του Πανεπιστημίου. Εις τον αυτόν Υπουργόν της Παιδείας και Θρησκευμάτων ανατίθεμεν την δημοσίευσιν και εκτέλεσιν του παρόντος Δ/τος. Σελ. 190 638 31.Β.δ.2 Υπηρεσιακά Συμβούλια 